Η επανάσταση στο πεδίο των Τραπεζικών Υπηρεσιών σε Ελλάδα και Ευρώπη.:
Creators: name: Νιαβής, Σωτήριος Απόστολου
Publisher: name: Aristotle University of Thessaloniki
Year: 2011
Subjects: ηλεκτρονική
τραπεζική
υπηρεσίε
internet
banking
services

description: Σκοπός της παρούσας διπλωματικής ήταν να αποτυπωθεί πλήρως η αλματώδης ανάπτυξη και η παροχή πολλαπλών ηλεκτρονικών τραπεζικών υπηρεσιών μέσω του διαδικτύου σε Ελλάδα και Ευρώπη. Γεγονός που βοήθησε στην αναβάθμιση του τραπεζικού τομέα γενικότερα και στο χώρο των συναλλαγών ειδικότερα. Αρχικά, αναλύσαμε την καθοριστική συμβολή του διαδικτύου σε αυτό που ονομάσαμε Κοινωνία της Πληροφορίας καθώς και στην ανάπτυξη του ηλεκτρονικού εμπορίου. Στη συνέχεια προσεγγίσαμε την έννοια της Ηλεκτρονικής Τραπεζικής. Διακρίναμε τις επιμέρους κατηγορίες της και επισημάναμε πλεονεκτήματα αλλά και μειονεκτήματα αυτής, τα οποία αφορούν τόσο τον πελάτη-ιδιώτη όσο και την τράπεζα. Έγινε ακόμη μία παρουσίαση του υφιστάμενου νομοθετικού πλαισίου - ελληνικού και κοινοτικού – και διατυπώθηκε κριτική επ’αυτού. Στη συνέχεια γίνεται λόγος για τα είδη των προσφερόμενων ηλεκτρονικών τραπεζικών υπηρεσιών μέσω του e-banking και αναφορά σε αυτές. Ένα άλλο ζήτημα που σχολιάσαμε ήταν οι κίνδυνοι που ελλοχεύουν κατά τη χρήση της Ηλεκτρονικής Τραπεζικής αλλά και οι ενδεδειγμένοι τρόποι αντιμετώπισης τους. Επιπλέον, δόθηκαν οι ορισμοί της έννοιας των πιστωτικών ιδρυμάτων, των χρηματοδοτικών ιδρυμάτων και των ιδρυμάτων ηλεκτρονικού χρήματος βάσει του Ν.3601/2007 (άρθρο. 2) που εμφανίζονται ως οι παροχείς των τραπεζικών ηλεκτρονικών υπηρεσιών καθώς και του ηλεκτρονικού χρήματος. Άλλο θέμα που αναπτύχθηκε ήταν η προστασία του καταναλωτή στα πλαίσια της Ηλεκτρονικής Τραπεζικής ως αποδέκτη των προσφερόμενων τραπεζικών υπηρεσιών. Ιδιαίτερη μνεία έγινε στην προστασία των προσωπικών δεδομένων και των δικαιωμάτων αυτού κατά την επεξεργασία τους, δηλαδή, του δικαιώματος ενημέρωσης, πρόσβασης και αντίρρησης αλλά και στην προβληματική που αναπτύσσεται γύρω από την έννοια του καταναλωτή βάσει του άρθρου 4α Ν.2251/1994. Ακολούθως, αναφερθήκαμε σε ορισμένα ζητήματα που ανακύπτουν κατά το προκαταρκτικό στάδιο της ηλεκτρονικά καταρτιζόμενης σύμβασης, ενώ αναλύθηκε εκτενώς το περιεχόμενο των υποχρεώσεων διαφώτισης και πρόνοιας, που βαρύνουν το πιστωτικό ίδρυμα στο προκαταρκτικό στάδιο υπό το πρίσμα τόσο του ΠΔ 131/2003 όσο και του άρθρου 4α του Ν. 2251/1994 Έγινε επίσης και διεξοδική ανάλυση των συνεπειών που προκαλεί η πλημμελής εκπλήρωση των ανωτέρω υποχρεώσεων από πλευράς του πιστωτικού ιδρύματος. Επιπρόσθετα, περιγράφηκε το δικαίωμα υπαναχώρησης του καταναλωτή από τη σύμβαση, όπως και οι περιορισμοί της άσκησης αυτού στις χρηματοοικονομικές συμβάσεις μέσω του διαδικτύου. Τέλος εξετάσαμε την Ηλεκτρονική Τραπεζική από τη σκοπιά του Ιδιωτικού Διεθνούς Δικαίου. Ερωτήματα στα οποία επιχειρήσαμε να απαντήσουμε στο πεδίο αυτό αποτέλεσαν τόσο η εξεύρεση του αρμόδιου δικαστηρίου για την επίλυση διαφορών που τυχόν προέκυψαν στα πλαίσια της κατάρτισης ηλεκτρονικών διεθνών συμβάσεων όσο και η αναζήτηση του εφαρμοστέου δικαίου επί διαφοράς που γεννήθηκε από ηλεκτρονική σύμβαση.
description: The aim of the present diplomatic study was to outline completely the swift growth and the provision of multiple electronic banking services via the internet in Greece and in Europe, which helped in the upgrade of the banking sector in general and in the area of transactions more specifically. Initially, we analyzed the decisive contribution of the internet to what we named Society of Information as well as to the growth of the electronic trade. Afterwards, we approached the significance of the Electronic Banking. Then, we distinguished its individual categories and we pointed out its advantages as well as disadvantages which concern so the customer-private individual as the bank. Moreover, a presentation of the existing legislative frame - Greek and Community – has been made and criticism has been formulated thereupon. Then, we highlighted the types of offered electronic banking services via e-banking and further reported on them. Another question that we commented upon was the dangers that lurk at the use of the Electronic Banking as well as the advisable ways of confronting them. Moreover, were given the definitions of the significance of the credit institutions, the financing institutions and the institutions of electronic money that are presented as the suppliers of banking electronic services as well as of electronic money according to the Law 3601/2007 (Article 2). Another subject that was developed was the protection of the consumer in the frames of the Electronic Banking as recipient of offered banking services. A particular indication has been made of the consumer’s protection of personal data during their process and of their rights, namely the right of briefing, access and objection as well as of the questioning that is developing round the significance of the consumer according to the article 4a of the Law 2251/1994. Followingly, we pointed out certain questions that emerge at the preliminary stage of the electronic drawn up convention and extensively analysed the content of the obligations of enlightenment and providence that burdens the credit institution in the preliminary stage in the light of both the Presidential Decree 131/2003 and the article 4a of the Law 2251/1994. The consequences due to the defective achievement of the above obligations from the point of view of the credit institution have also been extensively analyzed. Besides, the right of the consumer to retract from the convention as well as the restrictions of its exercise in the financing conventions via the internet was also described. Finally, we examined the Electronic Banking from the viewpoint of the Private International Law. Questions in which we attempted to answer in this field constituted as much the discovery of the competent court for the resolution of disputes that resulted in the frames of the drawing up of electronic international conventions as the search of applicable law on dispute that was given birth by electronic convention.